คือประจำเดือนมาวันที่7 แล้วหายวันที่12 แล้วเมื่อวานวันที่22ก็มีเลือดออกจากช่องคลอดมาอีกค่ะ แต่ไม่เยอะ พอวันนี้วันที่23ก้อมีเลือดไหลปกติเหมือนที่เป็นประจำเดือน อยากทราบว่าเกิดจากอะไรคะ แล้วผิดปกติไหม แก้ไขได้อย่างไรบ้างคะ ขอบค่ะ
สวัสดีค่ะ หากประจำเดือนมาในวันที่ 7-12 ต.ค. แล้วในวันที่ 22 ต.ค.ได้มีเลือดออกมา เลือดดังกล่าว อาจเกิดจาก1. มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้2. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. การผลิตฮอร์โมนของรังไข่ผิดปกติหากเลือดที่ออกมีปริมาณมาก และออกนานเกิน 1 สัปดาห์ หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ